**ADATKEZELÉSI TÁJÉKOZTATÓ**

**(álláspályázathoz kapcsolódó ügyintézés)**

A Társadalomtudományi Kutatóközpont (TK) ezúton tájékoztatja Önt a közalkalmazotti, illetve gyakornoki pályázathoz kapcsolódó ügyintézés (továbbiakban: álláspályázathoz kapcsolódó ügyintézés) során folyatott adatkezelésről.

**A GDPR-rendelet értelmében**

**személyes adat (továbbiakban: adat)**: azonosított vagy azonosítható természetes személyre („érintett”) vonatkozó bármely információ, amelyből azonosítható az a természetes személy közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján;

**adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.

**adatvédelmi incidens**: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

**A kezelt adatok köre**

önéletrajzban foglalt adatok, elérhetőség, végzettségre vonatkozó adatok és iratmásolatok

**Adatkezelés célja**

Az TK jogszabályban, az Alapító Okiratban és a Szervezeti és Működési Szabályzatban meghatározott, közérdekű célok érdekében folytatott feladatai teljesítése kapcsán közalkalmazotti jogviszony létesítése érdekében folytatott ügyintézés

**Adatkezelés jogalapja**

az érintett fél beleegyezése. A kezelt adatok körét a közalkalmazottak jogállásról szóló törvény, valamint a TK Szervezeti és Működési Szabályzata határozza meg.

**Adatkezelést folytató alkalmazottak**

A TK szervezeti egységeinek vezetői, szervezeti egységek titkárságai és a vezető által kijelölt személy a saját szervezeti egységeik kapcsán meghirdetett álláspályázatok vonatkozásában a TK Szervezeti és Működési Szabályzatában, illetve munkaköri leírásuk szerint meghatározott feladatkör teljesítése érdekében.

A személyes adatokhoz a szervereken történő elektronikus tárolás során szerződésben meghatározott vállalkozási feladat végzése során, titoktartási kötelezettséggel védett módon hozzáfér:

* Sysman Informatikai Zrt. 1037 Budapest, Montevideo u. 10. (TK szervereinek üzemeltetése)

**Adatkezelés módja**

A TK az álláspályázatok ügyintézése keretében az adatkezelést jogszerű, tisztességes, a természetes személyek számára átlátható módon, a természetes személyek jogait biztosítva, az adatok tárolását a feltétlenül szükséges időtartamra korlátozva valósítja meg, elkerülve, hogy adatvédelmi incidens történhessen.

A TK adatkezelést folytató munkatársai az adatkezelésben érintett adatokat a jogszabályi rendelkezéseknek megfelelően kezelik, tárolják, illetve semmisítik meg. Az adatkezelésben részt vevő munkatársaknak munkaköri leírásuknak, illetve a TK Szervezeti és Működési Szabályzatának megfelelően titoktartási kötelezettségük van, a kezelt adatok az adatkezelés során szolgálati titoknak minősülnek.

A TK személyes adatot kizárólag saját fizikai befolyása alatt álló szervereken tárol. A kezelt adatok csak a TK központi szerverein tárolhatók, melyekhez a hozzáférés csak az adatkezelésben részt vevő munkatársak számára engedélyezett és jelszóval védett. Az álláspályázatok ügyintézése során papír alapú adattárolásra nem kerül sor.

**Adatkezelés időtartama**

A kezelt személyes adatokat a TK csak az álláspályázat ügyintézése időtartama alatt tárolja, ezt követően megsemmisíti (szerverről való törlés). Amennyiben ezt az álláspályázat beadója kifejezetten kéri, az TK a beérkezett pályázatot esetleges későbbi felhasználás érdekében elektronikus formában a kéréstől számított 1 évig megőrzi.

**Adatkezeléssel érintett fél jogai és ezek biztosítása**

* tájékoztatás-kérés

Az adatkezeléssel érintett felek az adatkezelési folyamat elején tájékoztatást kapnak, a tájékoztatás az adatkezelés teljes időtartama alatt A TK honlapján elérhető (<http://tk.mta.hu/adatvedelem>) Az adatkezelés teljes időtartama alatt az adatkezelésről tájékoztatás az [adatvedelem@tk.mta.hu](mailto:adatvedelem@tk.mta.hu) e-mail címen kérhető. A TK munkatársai a beérkezett kérelemre 5 munkanapon belül válaszolnak. A TK tájékoztatás-kéréssel kapcsolatos ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező tájékoztatási kérelmek kapcsán folytat.

* tiltakozás az adatkezelés, illetve az adattovábbítás ellen;

A tiltakozás az adatkezelés ellen az adatkezelés teljes időtartama alatt az [adatvedelem@tk.mta.hu](mailto:adatvedelem@tk.mta.hu) e-mail címen jelezhető. A TK munkatársai a beérkezett beadványra 5 munkanapon belül válaszolnak. A TK tiltakozási beadvánnyal kapcsolatos ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező beadványok kapcsán folytat.

.

* az adatok helyesbítésének, módosításának kérése;

A valóságnak megfelelő adatok feltüntetéséről való gondoskodás a pályázat beadójának kötelessége. Az adatok módosítását az álláspályázatban megjelölt kapcsolattartónál lehet kezdeményezni.

* az adatok zárolásának, illetve törlésének igénylése;

Az [adatvedelem@tk.mta.hu](mailto:adatvedelem@tk.mta.hu) címen kérhető. A TK munkatársai a beérkezett igényre 5 munkanapon belül válaszolnak. A TK ügyintézést csak az [adatvedelem@tk.mta.hu](mailto:adatvedelem@tk.mta.hu) címre érkező beadványok kapcsán folytat. A TK adattörlési igénylésnek csak az adatkezelés módja, időtartama fejezetben meghatározottak szerint tud eleget tenni.

Amennyiben a törlési kérelemnek nincs akadálya, A TK a kért adatokat 15 napon belül törli és erről az érintettet az általa megadott e-mail címen értesíti.

* jogorvoslat kezdeményezése.

Adatkezeléssel kapcsolatos panasz esetén közvetlenül a Nemzeti Adatvédelmi és Információszabadság Hatóság ([www.naih.hu](http://www.naih.hu)) előtt, illetve jogellenes adatkezelés esetén polgári per kezdeményezhető az illetékes törvényszék előtt (<http://birosag.hu/torvenyszekek>).

A TK adatkezelésével kapcsolatban minden információ megtalálható a <http://tk.mta.hu/adatvedelem> oldalon. Amennyiben további kérdése van, kérjük, forduljon a TK adatvédelmi felelőséhez az [adatvedelem@tk.mta.hu](mailto:adatvedelem@tk.mta.hu) címen.

Budapest, 2018. május 25.

 Jelen Adatkezelési Tájékoztató tartalmát megismertem, aláírásommal hozzájárulok a pályázati anyagban foglalt személyes adataim a pályázati eljárással összefüggésben való kezeléséhez.

Budapest, ……………………

                                                                                  Név:

                                                                                  Aláírás:

Kérem, hogy pályázati anyagomat a beadástól egy naptári éven keresztül őrizzék meg, hogy lehetséges jövőbeli álláslehetőségek kapcsán felvehessék velem a kapcsolatot.

Budapest, ……………………

                                                                                  Név:

                                                                                  Aláírás: